Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2011, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/003 ES/μεταλλουργία Γαλικίας, αίτηση της Ισπανίας) /* COM/2012/0451 final - 2012/ () */





ΑΙΤΙΟΛΟΓΙΚΗ ΕΚΘΕΣΗ Το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] προβλέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) μέσω μηχανισμού ευελιξίας, μέχρι το ποσό των 500 εκατομμυρίων ευρώ ετησίως, πέραν και επιπλέον των σχετικών κονδυλίων του δημοσιονομικού πλαισίου. Οι κανόνες που εφαρμόζονται στις συνεισφορές του ΕΤΠ καθορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 28 Δεκεμβρίου 2011 η Ισπανία υπέβαλε την αίτηση EGF/2011/019 ES/ Galicia Metal για χρηματοδοτική συνεισφορά από το ΕΤΠ, αφού σημειώθηκαν απολύσεις σε 35 εταιρείες που δραστηριοποιούνται στον κλάδο 25 της NACE αναθ. 2 («Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού»)[3] στην περιφέρεια της Γαλικίας (ES11), επιπέδου NUTS II, στην Ισπανία. Έπειτα από ενδελεχή εξέταση της αίτησης, η Επιτροπή συμπέρανε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2011/019 Κράτος μέλος || Ισπανία Άρθρο 2 || β) Εμπλεκόμενες επιχειρήσεις || 35 Περιφέρεια NUTS II || Γαλικία (ES11) Κλάδος NACE αναθ. 2 || 25 («Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού») Περίοδος αναφοράς || 23.3.2011 – 23.12.2011 Ημερομηνία έναρξης των εξατομικευμένων υπηρεσιών || 23.3.2012 Ημερομηνία υποβολής της αίτησης || 28.12.2011 Απολύσεις κατά τη διάρκεια της περιόδου αναφοράς || 878 Απολυμένοι εργαζόμενοι που αναμένεται να συμμετάσχουν στα μέτρα || 450 Δαπάνες για τις εξατομικευμένες υπηρεσίες (σε ευρώ) || 3 001 900 Δαπάνες για τη χρήση του ΕΤΠ[4] (σε ευρώ) || 120 000 Δαπάνες για τη χρήση του ΕΤΠ (%) || 3,84 Συνολικός προϋπολογισμός (σε ευρώ) || 3 121 900 Συνεισφορά του ΕΤΠ (65 %) (σε ευρώ) || 2 029 235 1. Η αίτηση υποβλήθηκε στην Επιτροπή στις 28 Δεκεμβρίου 2011 και συμπληρώθηκε με επιπρόσθετα στοιχεία έως τις 28 Μαΐου 2012. 2. Η αίτηση πληροί τους όρους κινητοποίησης του ΕΤΠ, που ορίζονται στο άρθρο 2 στοιχείο β) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων που προβλέπεται στο άρθρο 5 του εν λόγω κανονισμού. Σύνδεση των απολύσεων με τις μεγάλες διαρθρωτικές αλλαγές που επήλθαν στο παγκόσμιο εμπόριο λόγω της παγκοσμιοποίησης ή της παγκόσμιας χρηματοπιστωτικής και οικονομικής κρίσης 3. Για να αποδειχθεί η σχέση μεταξύ των απολύσεων και της παγκόσμιας χρηματοοικονομικής κρίσης, η Ισπανία εξηγεί ότι ο ναυτιλιακός κλάδος αποτελείται από τρεις βασικούς τομείς δραστηριότητας: κατασκευή λοιπού εξοπλισμού μεταφορών (NACE αναθ. 2 κλάδος 30), επισκευή και εγκατάσταση μηχανημάτων και εξοπλισμού (NACE αναθ. 2 κλάδος 33) και κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού (NACE αναθ. 2 κλάδος 25). Οι επιχειρήσεις τις οποίες αφορά η αίτηση είναι εταιρείες κατασκευής μεταλλικών προϊόντων, οι οποίες δραστηριοποιούνται στον βοηθητικό ναυπηγικό κλάδο. Οι ισπανικές αρχές, παραθέτοντας στοιχεία από την Κοινότητα του Συνδέσμου Ευρωπαϊκών Ναυπηγείων (CESA)[5] και από την Gerencia del Sector Naval (GSN)[6], η οποία είναι φορέας που υπάγεται στο Υπουργείο Βιομηχανίας της Ισπανίας, ισχυρίστηκαν ότι η παγκόσμια χρηματοπιστωτική κρίση έχει αλλάξει πολλές από τα τις συνθήκες και τις προσδοκίες για μελλοντική εξέλιξη της ναυπηγικής αγοράς. Τα βιβλία παραγγελιών στα ευρωπαϊκά ναυπηγεία μειώθηκαν τόσο από άποψη αντισταθμισμένης ολικής χωρητικότητας (CGT)[7] όσο και από άποψη αξίας ως αποτέλεσμα της παγκόσμιας οικονομικής κρίσης. Το ευρωπαϊκό βιβλίο παραγγελιών μειώθηκε από 13,69 εκατ. CGT σε 9,47 εκατ. CGT κατά την περίοδο 2008 και 2009 και περαιτέρω στα 6,39 εκατ. CGT το 2010. Τον Σεπτέμβριο του 2011 οι παραγγελίες ανέρχονταν στα 5,95 εκατ. CGT. Από άποψη αξίας το βιβλίο παραγγελιών των ευρωπαϊκών ναυπηγίων μειώθηκαν από 52 616 εκατ. ευρώ σε 36 558 εκατ. ευρώ κατά την περίοδο 2008 και 2009 και περαιτέρω στα 27 031 εκατ. ευρώ το 2010. 4. Οι νέες παραγγελίες, οι οποίες είχαν μειωθεί από 2 144 000 CGT σε 561 000 CGT κατά την περίοδο 2008 και 2009, ανέκαμψαν σε 2 459 000 CGT το 2010 και μειώθηκαν και πάλι το 2011. Τον Σεπτέμβριο του 2011 οι νέες παραγγελίες ανέρχονταν σε 1 402 000 CGT. Οι τιμές αυτές απέχουν κατά πολύ από την τιμή της αντισταθμισμένης ολικής χωρητικότητας στην προ κρίσης εποχή, που ανέρχονταν σε 5 425 000 CGT το 2007. 5. Οι ετήσιες εκθέσεις της CESA για τα έτη 2009, 2010 και 2011 δείχνουν ότι το εργατικό δυναμικό των ευρωπαϊκών ναυπηγίων μειώθηκε κατά 23 % κατά τα τελευταία τρία άτη, από 148 792 εργαζόμενους το 2007 σε 114 491 το 2010. Το εργατικό δυναμικό στις νέες κατασκευές σημείωσε ακόμα πιο έντονη μείωση, κατά 33 %, από 93 832 το 2007 σε 62 854 το 2010. 6. Η εξέλιξη του ναυπηγικού κλάδου στην Ισπανία ακολούθησε την αρνητική τάση που παρατηρείται σε ευρωπαϊκό επίπεδο. Το βιβλίο παραγγελιών της Ισπανίας μειώθηκε από 1 052 805 CGT σε 815 134 CGT κατά την περίοδο 2008 και 2009 και περαιτέρω σε 549 963 CGT το 2010. Τον Σεπτέμβριο του 2011 το βιβλίο των παραγγελιών ανέρχονταν σε 282 339 CGT. Αυτό αντιστοιχεί σε συσωρρευμένη μείωση της τάξης του 73,18 % σε σύγκριση με το 2008. 7. Οι νέες παραγγελίες, οι οποίες είχαν μειωθεί από 363 595 CGT σε 61 880 CGT κατά την περίοδο 2008 - 2009, ανέκαμψαν σε 148 051 CGT το 2010 και μειώθηκαν και πάλι στα 2011. Τον Σεπτέμβριο του 2011 οι νέες παραγγελίες ανέρχονταν σε 9 477 CGT. 8. Ο ναυπηγικός κλάδος της Γαλικίας αντιπροσωπεύει το 45 % του ναυπηγικού κλάδου της Ισπανίας. Ως άμεση συνέπεια της μείωσης των νέων παραγγελιών το εργατικό δυναμικό των ναυπηγείων της Γαλικίας μειώθηκε κατά 30 % κατά τα τελευταία τρία έτη, από 10 000 εργαζόμενους (3 500 άμεσες θέσεις εργασίας και 6 500 θέσεις εργασίας στους βοηθητικούς κλάδους) στα τέλη του 2008 σε 7 000 τον Οκτώβριο του 2011. 9. Εκτός από τα επιχειρήματα που υπέβαλαν οι ισπανικές αρχές, εξακολουθούν να ισχύουν τα επιχειρήματα που είχαν προβληθεί σε προηγούμενες υποθέσεις που αφορούσαν τον ναυπηγικό κλάδο και συναφείς κάδους (EGF/2010/001 DK/Nordjylland, EGF/2010/006 PL/H. Cegielski-Poznan, EGF/2010/025 DK/Odense Steel Shipyard και EGF/2011/008 DK/Odense Steel Shipyard[8]). Απόδειξη του αριθμού των απολύσεων και συμμόρφωση με τα κριτήρια του άρθρου 2 στοιχείο β) 10. Η Ισπανία υπέβαλε την αίτηση αυτή δυνάμει των κριτηρίων παρέμβασης που προβλέπονται στο άρθρο 2 στοιχείο β) του κανονισμού (ΕΚ) αριθ. 1927/2006, σύμφωνα με τα οποία απαιτούνται τουλάχιστον 500 απολύσεις εντός εννέα μηνών, σε επιχειρήσεις που δραστηριοποιούνται στον ίδιο κλάδο NACE αναθ. 2 σε μία περιφέρεια ή σε δύο συνορεύουσες περιφέρειες επιπέδου NUTS II σε ένα κράτος μέλος. 11. Η αίτηση αναφέρει 878 απολύσεις σε τρεις επιχειρήσεις που κατατάσσονται στον κλάδο 25 της NACE αναθ. 2 («Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού») στην περιφέρεια NUTS II της Γαλικίας (ES11) κατά τη διάρκεια της εννεάμηνης περιόδου αναφοράς από τις 23 Μαρτίου 2011 έως τις 23 Δεκεμβρίου 2011. Όλες αυτές οι απολύσεις υπολογίστηκαν σύμφωνα με το άρθρο 2 δεύτερη παράγραφος δεύτερη περίπτωση του κανονισμού (ΕΚ) αριθ. 1927/2006. Εξήγηση της απρόβλεπτης φύσης των εν λόγω απολύσεων 12. Οι ισπανικές αρχές ισχυρίζονται ότι οι προβλέψεις σε επίπεδο ΕΕ σχετικά με την ανάκαμψη του ναυπηγικού κλάδου ήταν σχετικά αισιόδοξες. Αυτές οι θετικές προσδοκίες εκπληρώθηκαν κατά 2010 όταν οι νέες παραγγελίες, αφού μειώθηκαν κατά 76 % το 2009 σε σύγκριση με το 2008, αυξήθηκαν και ξεπέρασαν κατά 16 % τον αριθμό των νέων παραγγελιών του 2008. Ωστόσο, η ανοδική τάση αντιστράφηκε απροσδόκητα και πάλι το 2011 όταν οι νέες παραγγελίες συρρικνώθηκαν κατά 43 %. Η νέα αυτή ύφεση του κλάδου δεν ήταν δυνατό να προβλεφθεί. Ταυτοποίηση των επιχειρήσεων που προέβησαν σε απολύσεις και των εργαζομένων για τους οποίους ζητείται ενίσχυση 13. Η αίτηση αφορά 878 απολύσεις στις ακόλουθες 35 εταιρείες. Επιχειρήσεις και αριθμός απολύσεων Aluminios Alca S.L. || 20 || Inasus S.L. || 5 Ardagh Metal Packaging Iberica, SAU || 72 || Industria de Ferralla El Casar S.L. || 7 Baysega S.L. || 4 || Industrias Pesadas de Galicia || 1 Bodeal SLU || 43 || Islas Montajes y Talleres || 68 Calderería y Estructuras del Noroeste SLU || 1 || Cabinas Betancar S.L. || 11 Cerceda Estructuras Metálicas, S.A. || 13 || MRF – Mecanizados Rodríguez Fernández S.L. || 30 Clavimar Galicia S.L. || 2 || Metal-Moaña S.L. || 8 Construcciones y Transformaciones Navales, S.A. || 67 || Mintucal, S.L. || 29 Cometal Laro || 5 || Montajes Industriales Catisa || 22 CTM Montajes S.L. || 85 || Navaliber, S.L. || 16 Dalp Ingeniería y Automatización, S.L. || 3 || Sumtec, S.L. || 15 Demacar S.L. || 7 || Talleres Bastos Redondela, S.L. || 5 Elaborados Metálicos EMESA, S.L. || 86 || Talleres Hermida S.L. || 1 Elaborados y Montajes S.A. || 104 || Talleres Navales Vinacal, S.A. || 14 Estampaciones Tácnicas de Galicia S.L. || 1 || Tuycalde S.L. || 7 Ferralla Taboada, S.L.L. || 1 || Vallados y Enrejados del Noroeste, S.L. || 11 Formoso Estructuras metálicas, S.L. || 84 || Xanela Arquitectura en Aluminio || 20 Hierros Santa Cruz Santiago, S.L. || 10 || || Σύνολο επιχειρήσεων: 35 || Σύνολο απολύσεων: 878 || 14. Όλοι οι απολυμένοι εργαζόμενοι θα έχουν τη δυνατότητα να συμμετάσχουν στα μέτρα. Ωστόσο, οι ισπανικές αρχές, με βάση την προηγούμενη εμπειρία τους από τη διαχείριση συνεισφορών του ΕΤΠ, εκτιμούν ότι 450 περίπου εργαζόμενοι θα επιλέξουν να συμμετάσχουν στα μέτρα του ΕΤΠ. 15. Η κατανομή των απολυμένων εργαζομένων έχει ως εξής: Κατηγορία || Αριθμός || Ποσοστό Άνδρες || 825 || 93,96 Γυναίκες || 53 || 6,04 Υπήκοοι της ΕΕ || 878 || 100,00 Μη υπήκοοι της ΕΕ || 0 || 0,00 Ηλικίας 15-24 ετών || 18 || 2,05 Ηλικίας 25-54 ετών || 808 || 92,02 Ηλικίας 55-60 ετών || 35 || 3,99 Άνω των 60 ετών || 17 || 1,94 16. Από πλευράς επαγγελματικών κατηγοριών, η κατανομή έχει ως εξής: Κατηγορία || Αριθμός || Ποσοστό Διευθυντικά στελέχη || 9 || 1 Φυσικοί, μαθηματικοί και μηχανικοί || 35 || 4 Άλλοι επαγγελματίες || 9 || 1 Υπάλληλοι γραφείου || 105 || 12 Επικεφαλής εξειδικευμένων ομάδων εργασίας || 88 || 10 Συγκολλητές και φλογοκόπτες μετάλλων || 123 || 14 Τεχνίτες κατασκευής, εγκατάστασης και επισκευής ειδών από φύλλα μετάλλων (ελασματουργοί-φανοποιοί) || 141 || 16 Συναρμολογητές μεταλλικών δομικών κατασκευών || 123 || 14 Ηλεκτροτεχνίτες και εφαρμοστές ηλεκτρικού και ηλεκτρονικού εξοπλισμού || 96 || 11 Εργαζόμενοι σε άλλους βιοτεχνικούς και συναφείς κλάδους || 105 || 12 Χειριστές κινητού εξοπλισμού || 44 || 5 17. Από πλευράς επιπέδου εκπαίδευσης[9], η κατανομή έχει ως εξής: Επίπεδο εκπαίδευσης || Αριθμός || Ποσοστό Βασική εκπαίδευση (έως το τέλος της υποχρεωτικής εκπαίδευσης) || 465 || 52,96 Ανώτερη δευτεροβάθμια εκπαίδευση || 151 || 17,20 Τριτοβάθμια εκπαίδευση || 132 || 15,03 Ανεκπαίδευτοι ή άτομα που εγκατέλειψαν πρόωρα το σχολείο || 130 || 14,81 18. Σύμφωνα με το άρθρο 7 του κανονισμού (ΕΚ) αριθ. 1927/2006, η Ισπανία επιβεβαίωσε ότι εφαρμόστηκε η πολιτική της ισότητας μεταξύ γυναικών και ανδρών, καθώς και η αρχή της μη διάκρισης, και ότι θα εξακολουθήσουν να εφαρμόζονται, κατά τα διάφορα στάδια της εφαρμογής του ΕΤΠ και, ιδίως, όσον αφορά την πρόσβαση σε αυτό. Περιγραφή της θιγόμενης περιοχής, των αρχών της και των σχετικών ενδιαφερόμενων παραγόντων 19. Η Γαλικία είναι η έβδομη περιφέρεια της Ισπανίας ως προς την έκταση και πέμπτη ως προς τον πληθυσμό. Βρίσκεται στην δυτική άκρη της Ιβηρικής Χερσονήσου και στα βόρεια και τα δυτικά βρέχεται από τον Ατλαντικό Ωκεανό, στα νότια συνορεύει με την Πορτογαλία και στα ανατολικά με τις περιφέρειες Castilla y León και Principado de Asturias. Η Γαλικία μπορεί να θεωρείται μια μικρή αγορά εργασίας εξαιτίας της περιφερειακής της θέσης και της δύσκολής πρόσβασης σε αυτή, εξαιτίας της οροσειράς που την χωρίζει από την υπόλοιπη Ισπανία και τη θέση της ως συνοριακή περιφέρεια. 20. Η Γαλικία συνεισφέρει κατά 5,2 % στο ισπανικό ΑΕγχΠ. Η συνεισφορά ανά κλάδο στο περιφερειακό ΑΕγχΠ είναι η εξής: υπηρεσίες 65,9 %, βιομηχανία 12,5 %, κατασκευές 12,2 %, ενέργεια 4,9 %, γεωργία και αλιεία 4,5 %. Το επιχειρησιακό μοντέλο της Γαλικίας χαρακτηρίζεται από μεγάλη παρουσία μικρομεσαίων επιχειρήσεων (98,6 % των επιχειρήσεων έχουν λιγότερους από 100 εργαζόμενους). 21. Η κύρια σχετική δημόσια αρχή είναι η Xunta de Galicia (αυτόνομη κυβέρνηση της Γαλικίας) και ιδιαίτερα η «Conselleria de Traballo e Benestar» (περιφερειακό υπουργείο εργασίας και πρόνοιας) και η «Conselleria de Economia e Industria» (περιφερειακό υπουργείο οικονομίας και βιομηχανίας). 22. Τα ενδιαφερόμενα μέρη περιλαμβάνουν την ASIME[10] (ένωση μεταλλουργιών Γαλικίας)· την CEG[11] (συνομοσπονδία εργοδοτών Γαλικίας)· το FORMEGA[12] (ένωση Γαλικίας για την κατάρτιση, τις δεξιότητες και την απασχόληση) καθώς και τις επαγγελματικές ενώσεις MCA-UGT[13] Galicia, CCOO-Galicia[14] και CIG[15]. Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο 23. Οι απολύσεις στις βοηθητικές βιομηχανίες του ναυπηγικού κλάδου θα επιδεινώσουν περαιτέρω τη δυσχερή κατάσταση που βιώνει η περιφέρεια όσον αφορά την απασχόληση. Στη Γαλικία 6 839 επιχειρήσεις σε σύνολο 203 374 έκλεισαν από το 2008 και η ανεργία αυξήθηκε σταθερά. Το ποσοστό ανεργείας αυξήθηκε από 8 % στα τέλη του 2008 στο 17,25 % στο τρίτο τετράμηνο του 2011. Η χρηματοοικονομική κρήση και οι συνέπειές της φαίνεται ότι έχουν πλήξει κυρίως τους άνδρες εργαζόμενους. Στην εποχή προ κρίσης η ανεργία των γυναικών στη Γαλικία ήταν της τάξης του 11,79 % ενώ η ανεργεία των ανδρών ανερχόνταν στο 6,26 %. Ωστόσο, το τρίτο τρίμηνο του 2011 η διαφορά μεταξύ της ανδρικής και της γυναικείας ανεργίας ήταν μόνο 2 %, καθώς η γυναικεία ανεργία ήταν 18,18 % και η ανδρική ανεργία 16,32 %. 24. Παραδοσιακά, οι σημαντικότεροι οικονομικοί τομείς στη Γαλικία είναι η αλιεία μαζί με την αυτοκινητοβιομηχανία, την κλωστοϋφαντουργία, τους φυσικοί λίθοι (εξόρυξη σχιστόλιθος και γρανίτης) και τα ναυπηγεία. Ωστόσο, δεδομένου του αντίκτυπου της κρίσης στους τομείς που συνδέονται με τις κατασκευές και τους παραδοσιακούς τομείς όπως η κλωστοϋφαντουργία και η αυτοκινητοβιομηχανία, οι προοπτικές για μελλοντική επανένταξη στην απασχόληση των απολυμένων εργαζομένων της περιοχής δεν φαινεται να είναι ενθαρρυντική. 25. Επιπλέον, ύστερα από τις απολύσεις στον τομεά της κλωστοϋφαντουργίας στη Γαλικία, η Ισπανία υπέβαλε αίτηση για χρηματοδοτική υποστήριξη από το ΕΤΠ για αυτούς τους εργαζόμενους[16] τον Φεβρουάριου του 2010. Συντονισμένη δέσμη εξατομικευμένων υπηρεσιών προς χρηματοδότηση και κατανομή των εκτιμώμενων δαπανών, συμπεριλαμβανομένης της συμπληρωματικότητάς της με ενέργειες που χρηματοδοτούνται από τα διαρθρωτικά ταμεία 26. Όλα τα ακόλουθα μέτρα συνδυάζονται για να διαμορφώσουν μια συντονισμένη δέσμη εξατομικευμένων υπηρεσιών οι οποίες στοχεύουν στην επανένταξη των εργαζομένων στην αγορά εργασίας: Προπαρασκευαστικές δραστηριότητες – Υποδοχή και ενημέρωση: η πρώτη δραστηριότητα που απευθύνεται σε όλους τους συμμετέχοντες αφορούν τη γενική παρουσίαση των μέτρων του ΕΤΠ, την πληροφόρηση σχετικά με τα διαθέσιμα προγράμματα κατάρτισης, τις απαιτήσεις δεξιοτήτων και κατάρτισης και την αρχική κατάρτιση του ατομικού προφίλ των εργαζομένων. – Προπαρασκευαστικά εργαστήρια: στο πλαίσιο των προπαρασκευαστικών δραστηριοτήτων θα διοργανωθούν τέσσερα εργαστήρια: 1) διαχείριση αλλαγών: έχει στόχο να βοηθήσει τους εργαζόμενους κατά την περίοδο «πένθους», ύστερα από την απώλεια της εργασίας τους και να τους προετοιμάσει να αντιμετωπίσουν το μέλλον με μεγαλύτερη αυτοεκτίμηση· 2) αναγνώριση και πιστοποίηση της προηγούμενης εμπειρίας: οι συμμετέχοντες θα ενημερώνονται σχετικά με τα πλεονεκτήματα που παρέχει η επίσημη πιστοποίηση των δεξιοτήτων και των γνώσεων οι οποίες καλύπτουν δραστηριότητες που εκτελούνται κατά τον επαγγελματικό βίο και (3) επιστροφή στο σχολείο: οι συμμετέχοντες θα ενημερώνονται σχετικά με τις απαιτήσεις της αγοράς εργασίας όσον αφορά την υποχρεωτική εκπαίδευση· σχετικά με τον τρόπο απόκτησης ενός πιστοποιητικού υποχρεωτικής εκπαίδευσης (πιστοποιητικό ESO[17]) και με τα μέτρα, στο πλαίσιο της δέσμης των συγχρηματοδοτούμενων από το το ΕΤΠ μέτρων, τα οποία θα μπορουσαν να τους βοηθήσουν να αποκτήσουν το πιστοποιητικό ESO. (4) εισαγωγή στην επιχειρηματικότητα: το εργαστήριο αυτό θα εστιάζεται στην προώθηση των επιχειρηματικών πρωτοβουλιών για την αυτοαπασχόληση. Στη δράση αυτή θα συμμετέχουν περίπου 280 εργαζόμενοι, 70 ανά εργαστήριο. Καθοδήγηση – Επαγγελματικός προσανατολισμός: αυτό περιλαμβάνει την κατάρτιση του επαγγελματικού προφίλ των εργαζομένων, τον προσδιορισμό και την κατάρτιση εξατομικευμένων διαδρομών επανένταξης για εργαζόμενους που αποτελούν αποδέκτες της υποστήριξη,. Με βάση τις διαδρομές αυτές, παρέχονται σε κάθε επιμέρους εργαζόμενο συμβουλές για τη βελτίωση των επαγγελματικών του ικανοτήτων και των ευκαιριών του για πρόσβαση στην αγορά εργασίας. – Καθοδήγηση για τη δημιουργία επιχειρήσεων ή αυτοαπασχόληση: οι συμμετέχοντες οι οποίοι κατά το στάδιο της κατάρτισης του επαγγελματικού τους προφίλ εκδηλώνουν το ενδιαφέρουν για αυτοαπασχόληση θα λάβουν καθοδήγηση σε διάφορα στάδια για τη δημιουργία επιχείρησης ή τη αυτοαπασχόληση. Στόχος είναι η ανάπτυξη, δημιουργία και καθοδήγηση βιώσιμων επιχειρηματικών σχεδίων ή σχεδίων αυτοαπασχόλησης. Κατάρτιση – Κατάρτιση για την απόκτηση πιστοποιητικού ESO. στόχος του μέτρου αυτού είναι η κατάρτιση των συμμετεχόντων για να επιτύχουν τις εξετάσεις για την απόκτηση τίτλων δευτεροβάθμιας εκπαίδευσης, στην περίπτωση ατόμων ηλικίας άνω των δεκαοκτώ. – Κατάρτιση σε τεχνικές αναζήτησης εργασίας: οι εργαζόμενοι θα λαμβάνουν καθοδήγηση όσον αφορά την ενεργητική αναζήτηση εργασίας, τη δικτύωση, την προβολή των ατομικών τους ικανοτήτων, κτλ. Το μέτρο αυτό θα αποσκοπεί στη βελτίωση της αυτογνωσίας και των κοινωνικών δεξιοτήτων των συμμετεχόντων και στην ενίσχυση της αυτοεκτίμησής τους. – Κατάρτιση σε οριζόντιες δεξιότητες: στόχος του μέτρου είναι η κατάρτιση των εργαζομένων σε βασικές ικανότητες διά βίου μάθησης[18], όπως η επικοινωνία στη μητρική τους γλώσσα· Η επικοινωνία σε ξένες γλώσσες· οι ψηφιακές ικανότητες, κτλ. Οι συμμετέχοντες θα έχουν την ευκαιρία να παρακολουθήσουν έναν ή περισσότερους από αυτούς τους κύκλους κατάρτισης σύντομης διάρκειας. – Κατάρτιση σε επαγγελματικές δεξιότητες: οι συμμετέχοντες θα λάβουν κατάρτιση σε επαγγελματικές δεξιότητες που σήμερα έχουν ζήτηση. Οι κύκλοι κατάρτισης θα προσανατολίζονται σε πιστοποιήσιμες δραστηριότητες κατάρτισης οι οποίες είναι καταγεγραμμένο στον εθνικό κατάλογο επαγγελματικών προσόντων και αποσκοπούν στην ικανοποίηση ταυτοποποιημένων αναγκών των τοπικών επιχειρήσεων. – Κατάρτιση για την αναβάθμιση δεξιοτήτων: οι εργαζόμενοι με τις καλύτερες προοπτικές επανένταξης στον ίδιο τομέα θα καταρτίζονται για να βελτιώσουν ή να αναβαθμίσουν τις υπάρχουσες δεξιότητες. Η κατάρτιση αυτή θα επικεντρώνεται ιδιαίτερα στις δεξιότητες για τις οποίες υπάρχει ζήτηση λόγω της τεχνολογικής προόδου στον μεταλλουργικό κλάδου. – Κατάρτιση στον τομέα της επιχειρηματικότητας και της διοίκησης επιχειρήσεων: η ενότητα αυτή προορίζεται για 30 εργαζομένους και έχει σκοπό την παροχή στους συμμετέχοντες των βασικών δεξιοτήτων για τη διοίκηση μιας μικρής επιχείρησης. Οι δραστηριότητες αυτές θα καλύπτουν θέματα όπως τον σχεδιασμό, τη διενέργεια μελετών εφαρμοσιμότητας, την προπαρασκευή επιχειρηματικών σχεδίων και την εξεύρεση χρηματοδότησης. Συνοδευτικά μέτρα – Εντατική υποστήριξη για την αναζήτηση εργασίας: το μέτρο αυτό περιλαμβάνει την εντατική αναζήτηση εργασίας (συμπεριλαμβανομένης της ενεργούς αναζήτησης ευκαιριών απασχόλησης σε τοπικών και περιφερειακό επίπεδο) και την αντιστοίχιση των διαθέσιμων θέσεων εργασίας με τα άτομα που αναζητούν απασχόληση. Αυτό θα περιλαμβάνει τη δυνατότητα συνοδείας του ενδιαφερόμενου από έναν σύμβουλο κατά τη συνέντευξη πρόσληψης. – Καθοδήγηση μετά την επανένταξη στην εργασία: αυτό θα προλάβει ενδεχόμενα προβλήματα που θα μπορούσαν να προκύψουν στις νέες θέσεις εργασίας: οι εργαζόμενοι που επανεντάσσονται σε απασχόληση θα καθοδηγούνται στη διάρκεια των πρώτων τριών μηνών στη νέα τους θέση εργασίας ως μισθωτοί ή αυτοαπασχολούμενοι. – Καθοδήγηση για πιστοποίηση προηγούμενης εμπειρίας: το μέτρο αυτό καλύπτει την αξιολόγηση των προηγούμενων γνώσεων και της πείρας κάθε εργαζομένου χωριστά, καθώς και τον καθορισμό των τομέων όπου απαιτείται περαιτέρω κατάρτιση. – Υποστήριξη κατά την αναζήτηση ευκαιριών αυτοαπασχόλησης: η υπηρεσία αυτή προσφέρεται στους εργαζομένους που επιθυμούν να κάνουν μια νέα αρχή ως αυτοαπασχολούμενοι και περιλαμβάνει την ενεργητική αναζήτηση ευκαιριών αυτοαπασχόλησης σε τοπικό και περιφερειακό επίπεδο και την αντιστοίχιση των διαθέσιμων ευκαιριών με τους υποψηφίους. – Κατάρτιση κατά την απασχόληση: οι συμμετέχοντες θα λαμβάνουν κατάρτιση σε νέες επαγγελματικές δεξιότητες από εκπαιδευτές οι οποίοι θα προέρχονται από τις επιχειρήσεις που συμμετέχουν στο μέτρο. Θα τους παρέχεται επίσης η ευκαιρία να αποκτήσουν κάποια πείρα μέσω ενός προγράμματος μαθητείας για ένα έως τρεις μήνες. Κίνητρα – Επίδομα αναζήτησης εργασίας: οι εργαζόμενοι που ολοκληρώνουν τη συμφωνημένη διαδρομή για επανένταξη θα λάβουν επίδομα 400 ευρώ. Το επίπεδο θα κατανέμεται σε περισσότερες της μίας δόσεις οι οποίες θα καταβάλλονται όταν ο συμμετέχων περάσει ορισμένα στάδια στην εξατομικευμένη διαδρομή του. – Συνδρομή για τα έξοδα μετακίνησης: οι εργαζόμενοι που συμμετέχουν στα μέτρα θα λάβουν 180 ευρώ, κατ’ ανώτατο όριο, ως συνδρομή στις δαπάνες μετακίνησής τους. – Κίνητρα ανακατάταξης: στους εργαζομένους που επιστρέφουν στην απασχόληση ως απασχολούμενοι ή αυτοαπασχολούμενοι θα καταβάλλεται επιδότηση μισθού 200 ευρώ το μήνα, για μέγιστη περίοδο έξι μηνών. Η επιδότηση έχει σχεδιαστεί για να ενθαρρύνει την ταχεία επανένταξή τους στην αγορά εργασίας και για να παρακινήσει τους εργαζόμενους, ιδιαίτερα εκείνους που είναι μεγαλύτερης ηλικίας, να παραμείνουν στην αγορά εργασίας. – Συνδρομή για φροντιστές εξαρτώμενων προσώπων: οι εργαζόμενοι με εξαρτημένα άτομα (παιδιά, ηλικιωμένους ή ανάπηρους) θα λαμβάνουν 50% των μηνιαίων εξόδων φροντίδας έως το ποσό των 300 ευρών, με την προϋπόθεση της συμμετοχής τους στα εν λόγω μέτρα. Το μέτρο αυτό αποσκοπεί στην κάλυψη του πρόσθετου κόστους που αντιμετωπίζουν οι εργαζόμενοι προκειμένου να μπορούν να συμμετέχουν σε κατάρτιση ή σε άλλα μέτρα. – Επίδομα κατάρτισης κατά την απασχόληση: οι συμμετέχοντες στο μέτρο της κατάρτισης κατά την απασχόληση θα λαμβάνουν 300 ευρώ το μήνα για το διάστημα που θα συμμετέχουν στο μέτρο. 27. Οι δαπάνες για τη χρήση του ΕΤΠ, που περιλαμβάνονται στην αίτηση σύμφωνα με το άρθρο 3 του κανονισμού (EΚ) αριθ. 1927/2006, καλύπτουν δραστηριότητες διαχείρισης και ελέγχου, καθώς και δραστηριότητες ενημέρωσης και δημοσιότητας. 28. Οι εξατομικευμένες υπηρεσίες που υπέβαλαν οι ισπανικές αρχές αποτελούν ενεργητικά μέτρα για την αγορά εργασίας, εντός των επιλέξιμων ενεργειών που ορίζονται στο άρθρο 3 του κανονισμού (ΕΚ) αριθ. 1927/2006. Οι ισπανικές αρχές εκτιμούν ότι το συνολικό κόστος ανέρχεται σε 3.121.900 ευρώ, από τα οποία οι δαπάνες για εξατομικευμένες υπηρεσίες ανέρχονταν στα 3.001.900 ευρώ ενώ οι δαπάνες για τη χρήση του ΕΤΠ σε 120.000 ευρώ (3,84 % του συνολικού ποσού). Η συνολική συνεισφορά που ζητείται από το ΕΤΠ είναι 2.029.235 ευρώ (65 % του συνολικού κόστους). Ενέργειες || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ και εθνική συγχρηματοδότηση) (σε ευρώ) Εξατομικευμένες υπηρεσίες (άρθρο 3 στοιχεία α) του κανονισμού (EΚ) αριθ. 1927/2006) Υποδοχή και ενημέρωση (Acogida y diagnóstico inicial) || 450 || 90 || 40 500 Προπαρασκευαστικά εργαστήρια (Medidas de sensibilización) || 280 || 180 || 50 400 Επαγγελματικός προσανατολισμός (Orientación laboral por cuenta agena) || 400 || 600 || 240 000 Καθοδήγηση για τη δημιουργία επιχειρήσεων ή αυτοαπασχόληση (Orientación laboral para el autoempleo) || 50 || 800 || 40 000 Training towards ESO certification (Formación en competencias básicas). || 50 || 3 600 || 180 000 Κατάρτιση σε τεχνικές αναζήτησης εργασίας (Formación para la activación laboral) || 250 || 400 || 100 000 Κατάρτιση σε οριζόντιες δεξιότητες (Formación transversal) || 150 || 1 800 || 270 000 Κατάρτιση σε επαγγελματικές δεξιότητες (Formación para la recualificación profesional fuera del sector) || 180 || 2 400 || 432 000 Κατάρτιση για την αναβάθμιση δεξιοτήτων (Formación de especialización dentro del sector) || 80 || 3 600 || 288 000 Κατάρτιση στον τομέα της επιχειρηματικότητας και της διοίκησης επιχειρήσεων (Formación en autoempleo) || 30 || 2 400 || 72 000 Υποστήριξη για την εντατική αναζήτηση εργασίας (Apoyo a la recolocación) || 350 || 1 600 || 560 000 Εποπτεία μετά την επανένταξη στην εργασία (Seguimiento en el empleo) || 180 || 300 || 54 000 Καθοδήγηση για πιστοποίηση προηγούμενης εμπειρίας (Dispositivo de acreditación de certificaciones) || 150 || 300 || 45 000 Υποστήριξη κατά την αναζήτηση ευκαιριών αυτοαπασχόλησης (Búsqueda de oportunidades de negocio) || 30 || 3 000 || 90 000 Κατάρτιση κατά την εργασία (Prácticas en empresas) || 100 || 300 || 30 000 Επίδομα αναζήτησης εργασίας: (Incentivo a la participación activa) || 300 || 400 || 120 000 Συνδρομή για τα έξοδα μετακίνησης (Beca de desplazamiento) || 400 || 180 || 72 000 Κίνητρα ανακατάταξης (Incentivo para la reinserción laboral) || 150 || 1 200 || 180 000 Συνδρομή για φροντιστές εξαρτώμενων προσώπων (Incentivo para la conciliación) || 40 || 1 200 || 48 000 Επίδομα κατάρτισης κατά την απασχόληση (Beca para periodos de prácticas en empresas) || 100 || 900 || 90 000 Υποσύνολο εξατομικευμένων υπηρεσιών || || 3 001 900 Δαπάνες για τη χρήση του ΕΤΠ (άρθρο 3 στοιχείο γ) του κανονισμού (ΕΚ) αριθ. 1927/2006) Διαχείριση || || 66 000 Ενημέρωση και δημοσιότητα || || 22 000 Δραστηριότητες ελέγχου || || 32 000 Υποσύνολο δαπανών για τη χρήση του ΕΤΠ || || 120 000 Σύνολο εκτιμώμενου κόστους || || 3 121 900 Συνεισφορά ΕΤΠ (65 % του συνολικού κόστους) || || 2 029 235 29. Η Ισπανία επιβεβαιώνει ότι τα προαναφερόμενα μέτρα είναι συμπληρωματικά με τις ενέργειες που χρηματοδοτούνται από τα διαρθρωτικά ταμεία και ότι έχουν ληφθεί μέτρα για την αποφυγή διπλής χρηματοδότησης. Ημερομηνία(-ες) κατά την(τις) οποία(-ες) άρχισε ή προβλέπεται να αρχίσει η παροχή εξατομικευμένων υπηρεσιών στους θιγόμενους εργαζομένους 30. Στις 23 Μαρτίου 2012 η Ισπανία ξεκίνησε την παροχή εξατομικευμένων υπηρεσιών στους θιγόμενους εργαζομένους που περιλαμβάνονται στη συντονισμένη δέσμη μέτρων η οποία προτάθηκε για συγχρηματοδότηση από το ΕΤΠ. Συνεπώς, η ημερομηνία αυτή αποτελεί την αφετηρία της περιόδου επιλεξιμότητας για κάθε βοήθεια που θα μπορούσε να χορηγηθεί από το EΤΠ. Διαδικασίες διαβούλευσης με τους κοινωνικούς εταίρους 31. Η δέσμη μέτρων για την επανένταξη στην απασχόληση των εργαζομένων που απολύθηκαν σε επιχειρήσεις που κατασκευάζουν μεταλλικά προϊόντα, εκτός μηχανημάτων και εξοπλισμού στη Γαλικία σχεδιάστηκε σε συνεργασία με την επιτροπή κοινωνικού διαλόγου αριθ. 2 της Γαλικίας η οποία είναι αρμόδια για την υποστήριξη μέτρων υπέρ του ναυπηγικού κλάδου της Γαλικίας. Ο κοινωνικός διάλογος της Γαλικίας είναι τριμερής και σε αυτόν συμμετέχουν τα συνδικάτα UGT, CCOO και CIG, η ένωση εργοδοτών CEG και η Xunta de Galicia. Η υποεπιτροπή του ναυπηγικού κλάδου στον κοινωνικό διάλογο της Γαλικίας θα παρακολουθεί την εφαρμογή των μέτων και των αποτελεσμάτων της. 32. Οι ισπανικές αρχές επιβεβαίωσαν ότι πληρούνται οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 33. Όσον αφορά τα κριτήρια που προβλέπονται στο άρθρο 6 του κανονισμού (ΕΚ) αριθ. 1927/2006, οι ισπανικές αρχές στην αίτησή τους: · διαβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που αποτελούν ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · απέδειξαν ότι οι ενέργειες παρέχουν στήριξη σε μεμονωμένους εργαζόμενους και δεν πρόκειται να χρησιμοποιηθούν για την αναδιάρθρωση εταιρειών ή τομέων· · επιβεβαίωσαν ότι οι επιλέξιμες ενέργειες που αναφέρονται ανωτέρω δεν επιχορηγούνται από άλλα χρηματοδοτικά μέσα της ΕΕ. Συστήματα διαχείρισης και ελέγχου 34. Η Ισπανία κοινοποίησε στην Επιτροπή ότι η διαχείριση και ο έλεγχος της χρηματοδοτικής συνεισφοράς θα γίνεται από τους ίδιους φορείς που διαχειρίζονται και ελέγχουν τα μέτρα του Ευρωπαϊκού Κοινωνικού Ταμείου (ΕΚΤ) στην Ισπανία. Η Xunta de Galicia και ειδικότερα η Consellería de Facenda – Dirección Xeral de Planificación e Fondos σε συνεργασία με την Consellería de Traballo e Benestar - Dirección Xeral de Relacións Laborais θα είναι το ενδιάμεσο όργανο για την διαχειριστική αρχή. Χρηματοδότηση 35. Με βάση την αίτηση της Ισπανίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για τη χρήση του ΕΤΠ) ανέρχεται σε 2.029.235 ευρώ, ποσό που αντιπροσωπεύει το 65 % του συνολικού κόστους. Η βοήθεια που προτείνει η Επιτροπή στο πλαίσιο του Ταμείου στηρίζεται στις πληροφορίες που χορήγησε η Ισπανία. 36. Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ, που καθορίζεται σύμφωνα με το άρθρο 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του προαναφερόμενου ποσού, το οποίο θα διατεθεί στο πλαίσιο του τομέα 1α του δημοσιονομικού πλαισίου. 37. Μετά τη διάθεση του προτεινόμενου ποσού χρηματοδοτικής συνεισφοράς θα παραμείνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό μεγαλύτερο από το 25 % του μέγιστου ετήσιου ποσού του ΕΤΠ, όπως απαιτείται από το άρθρο 12 παράγραφος 6 του κανονισμού (ΕΚ) αριθ. 1927/2006. 38. Με την υποβολή της παρούσας πρότασης κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο σκελών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή σχετικά με τις προθέσεις του. Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 39. Η Επιτροπή υποβάλλει χωριστά αίτηση μεταφοράς για να εγγραφούν στον προϋπολογισμό του 2012 ειδικές πιστώσεις ανάληψης υποχρεώσεων, όπως απαιτείται από το σημείο 28 της διοργανικής συμφωνίας της 17ης Μαΐου 2006. Πηγή των πιστώσεων πληρωμών 40. Οι πιστώσεις από τη γραμμή του προϋπολογισμού του ΕΤΠ θα χρησιμοποιηθούν για την κάλυψη του ποσού των 2 029 235 ευρώ που απαιτούνται για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2011, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/003 ES/μεταλλουργία Γαλικίας, αίτηση της Ισπανίας) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[19], και ιδίως το σημείο 28 της συμφωνίας αυτής, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[20], και ιδίως το άρθρο 12 παράγραφος 3, Έχοντας υπόψη την πρόταση της Ευρωπαϊκής Επιτροπής[21], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας. (2) Για τις αιτήσεις που υποβάλλονται από την 1η Μαΐου 2009 έως την 30ή Δεκεμβρίου 2011 το πεδίο εφαρμογής του ΕΤΠ διευρύνθηκε, ώστε να περιλαμβάνει και την υποστήριξη απολυθέντων εργαζομένων, των οποίων η απόλυση ήταν άμεση συνέπεια της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία, της 17ης Μαΐου 2006, επιτρέπει την κινητοποίηση του ΕΤΠ έως το ποσό των 500 εκατομμυρίων ευρώ ετησίως. (4) Στις 28 Δεκεμβρίου 2011 η Ισπανία υπέβαλε αίτηση για την κινητοποίηση του ΕΤΠ, όσον αφορά τις 878 απολύσεις σε 36 επιχειρήσεις που δραστηριοποιούνται στον κλάδο 25 της NACE αναθ. 2 («Κατασκευή μεταλλικών προϊόντων, με εξαίρεση τα μηχανήματα και τα είδη εξοπλισμού»), στην περιφέρεια της Γαλικίας (ES11), επιπέδου NUTS II, και την συμπλήρωσε με πρόσθετες πληροφορίες έως τις 28 Μαΐου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 2.029.235 ευρώ. (5) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 2 029 235 ευρώ σε πιστώσεις ανάληψης υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ L 406 της 30.12.2006, σ. 1. [3] Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE — αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1). [4] Σύμφωνα με το τρίτο εδάφιο του άρθρου 3 του κανονισμού (ΕΚ) αριθ. 1927/2006. [5] http://www.cesa.eu/links_downloads# (ετήσιες εκθέσεις). [6] http://www.gernaval.org/ (ετήσιες εκθέσεις ). [7] Η αντισταθμισμένη ολική χωρητικότητα (CGT) αποτελεί δείκτη των εργασιών που είναι αναγκαίες για την κατασκευή ενός δεδομένου πλοίου και υπολογίζεται με τον πολλαπλασιασμό της χωρητικότητας ενός πλοίου επί έναν συντελεστή, ο οποίος καθορίζεται αναλογία με τον τύπο και το μέγεθος του δεδομένου πλοίου. [8] Αντιστοίχως COM(2010) 451, COM(2010) 631, COM(2011) 251 και COM(2012) 272. [9] Οι κατηγορίες βασίζονται στη Διεθνή Τυποποιημένη Ταξινόμηση της Εκπαίδευσης (ISCED-97) [10] Asociación de Industriales Metalúrgicos de Galicia (Ένωση Μεταλλουργικών Βιομηχανιών Γαλικίας) (ASIME). [11] Confederación de Empresarios de Galicia (Συνομοσπονδία Εργοδοτών Γαλικίας) (CEG). [12] Fundación Galega do Metal para a Formación, Cualificación e Emprego (Μεταλλουργική ένωση Γαλικίας για την κατάρτιση, τις δεξιότητες και την απασχόληση). [13] Federación del Metal, Construcción y Afines de la Unión General de Trabajadores de Galicia (Ομοσπονδία Μεταλλουργίας, Κατασκευών και Συναφών Κλάδων της Γενικής Ένωσης Εργαζομένων Γαλικίας) (MCA-UGT Galicia). [14] Comisiones Obreras Galicia (Εργατικές επιτροπές Γαλικίας) (CCOO Galicia). [15] Confederación Intersindical Galega. (Συνδικαλιστική συνομποσπονδία Γαλικίας) [16] COM(2010) 437 τελικό. [17] Título de graduado en educación secundaria obligatoria para personas mayores de dieciocho años (Πιστοποιητικό υποχρεωτικής δευτεροβάθμιας εκπαίδευσης για άτομα ηλικίας άνω των δεκαοκτώ ετών). [18] Σύσταση του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με τις βασικές ικανότητες της δια βίου μάθησης, ΕΕ L394/10 της 30.12.2006. [19] ΕΕ C 139 της 14.6.2006, σ. 1. [20] ΕΕ L 406 της 30.12.2006, σ. 1. [21] ΕΕ C […] της […], σ. […].